CELEX: 62011TN0285
Language: el
Date: 2011-06-06 00:00:00
Title: Υπόθεση T-285/11: Προσφυγή-αγωγή της 6ης Ιουνίου 2011 — Gooré κατά Συμβουλίου

13.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 238/21
            
         Προσφυγή-αγωγή της 6ης Ιουνίου 2011 — Gooré κατά Συμβουλίου
   (Υπόθεση T-285/11)
   2011/C 238/38
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Charles Kader Gooré (Αμπιτζάν, Ακτή του Ελεφαντοστού) (εκπρόσωπος: F. L. Meynot, δικηγόρος)
   
      Καθού-εναγόμενο: Συμβούλιο της Ευρωπαϊκής Ένωσης
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να ακυρώσει μερικώς τον κανονισμό (ΕΕ) 330/2011 του Συμβουλίου, της 6ης Απριλίου 2011, σχετικά με την τροποποίηση του κανονισμού (ΕΚ) 560/2005 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού, όσον αφορά την εγγραφή του Charles Kader Gooré στον κατάλογο του παραρτήματος ΙΙ (και να αναγνωρίσει ότι ο κατάλογος αυτός δεν έχει εφαρμογή στον προσφεύγοντα-ενάγοντα)·
            
         
               —
            
            
               να υποχρεώσει το Συμβούλιο της Ευρωπαϊκής Ένωσης να καταβάλει στον Charles Kader Gooré το ποσό των πενήντα χιλιάδων ευρώ (50 000 EUR) προς αποκατάσταση της ζημίας την οποία υπέστη·
            
         
               —
            
            
               να καταδικάσει το Συμβούλιο της Ευρωπαϊκής Ένωσης στα δικαστικά έξοδα.
            
         
      Ισχυρισμοί και κύρια επιχειρήματα
   
   Προς στήριξη της προσφυγής-αγωγής, ο προσφεύγων-ενάγων προβάλλει δύο λόγους.
   
               1)
            
            
               Ο πρώτος λόγος αντλείται από την παράβαση ουσιώδους τύπου. Ο προσφεύγων-ενάγων προσάπτει στο Συμβούλιο της Ευρωπαϊκής Ένωσης, αφενός, έλλειψη αιτιολογίας και, αφετέρου, παραβίαση της αρχής της αναλογικότητας, καθόσον τα περιοριστικά μέτρα υπερβαίνουν το αναγκαίο για την επίτευξη των σκοπών που επιδιώκει το Συμβούλιο της Ευρωπαϊκής Ένωσης.
            
         
               2)
            
            
               Ο δεύτερος λόγος αντλείται από παράβαση των Συνθηκών. Ο προσφεύγων-ενάγων προσάπτει στο Συμβούλιο της Ευρωπαϊκής Ένωσης, αφενός, προσβολή του δικαιώματος άμυνας, στο μέτρο που το σύνολο των στοιχείων που δικαιολογούν το μέτρο ουδέποτε ανακοινώθηκαν στον προσφεύγοντα-ενάγοντα, και, αφετέρου, προσβολή του δικαιώματος στην ιδιοκτησία.